title: Decizia Comisiei din 21 decembrie 1992 de înființare a unui comitet științific pentru denumiri de origine, indicații geografice și atestate de specificitate

text:
               03/Volumul 12

               RO

               Jurnalul Ofícial al Uniunii Europene

               75

         31993D0053

               L 013/16

               JURNALUL OFÍCIAL AL UNIUNII EUROPENE

      DECIZIA COMISIEI

   din 21 decembrie 1992
   de înființare a unui comitet științific pentru denumiri de origine, indicații geografice și atestate de specificitate
   (93/53/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   întrucât, în cadrul protecției comunitare a denumirilor de origine și a indicațiilor geografice, înregistrarea lor poate cuprinde examinarea problemelor referitoare, pe de o parte, la caracterul generic al numelui și la elementele de definire a denumirii de origine și a indicației geografice a produselor agricole și alimentare și, pe de altă parte, la aplicarea criteriilor privind loialitatea tranzacțiilor comerciale și riscul confuziei consumatorului în sensul articolelor 13 și 14 din Regulamentul (CEE) nr. 2081/92 al Consiliului (1) în cazul unui conflict între denumirea de origine sau indicația geografică și mărcile, omonimele sau produsele existente comercializate legal;
   întrucât, în cadrul unei protecții comunitare a atestatelor de specificitate, înregistrarea lor poate cuprinde examinarea problemelor referitoare la aprecierea caracterului tradițional al produselor agricole și alimentare;
   întrucât căutarea soluțiilor la aceste probleme necesită participarea profesioniștilor cu înaltă calificare în domeniul juridic și agricol, în special în domeniul drepturilor de proprietate intelectuală;
   întrucât este oportună înființarea în acest scop a unui comitet științific pe lângă Comisie,
   DECIDE:
   Articolul 1
   Se înființează un comitet științific care să asiste Comisia, denumit în continuare „comitet”.
   Articolul 2
   Comitetul are ca misiune să examineze, la cererea Comisiei, toate problemele tehnice în contextul aplicării Regulamentelor (CEE) nr. 2081/92 și (CEE) nr. 2082/92 ale Consiliului (2) privind înregistrarea denumirilor de produse agricole și alimentare și cazurile de opoziție între statele membre, în special:

               1.

               elementele de definire a indicației geografice și a denumirii de origine și excepțiile sale, în special caracterul reputat și renumit;

               2.

               caracterul generic;

               3.

               aprecierea caracterului tradițional;

               4.

               aprecierea criteriilor privind loialitatea tranzacțiilor comerciale și riscul confuziei consumatorului în cazul unui conflict între denumirea de origine sau indicația geografică și mărcile, omonimele sau produsele existente comercializate legal.

         Articolul 3
   (1)   Membrii comitetului sunt numiți de Comisie dintre profesioniștii cu înaltă calificare și având competență în domeniile menționate în articolul 2.
   (2)   Comitetul este format din șapte membri titulari și șapte membri locțiitori împuterniciți să participe la reuniuni.
   Articolul 4
   (1)   Comitetul alege un președinte și un vicepreședinte dintre membrii săi.
   Președintele și vicepreședintele sunt aleși cu majoritate simplă.
   (2)   Comisia asigură secretariatul comitetului.
   Articolul 5
   Comitetul nu deliberează decât dacă toți membrii sunt prezenți. Comitetul emite un aviz pozitiv doar dacă voturile pozitive sunt superioare voturilor negative. În caz de egalitate, abținerea este considerată ca un vot pozitiv.
   Articolul 6
   (1)   Mandatul membrilor are o durată de cinci ani. El poate fi reînnoit. Totuși, mandatele președintelui și vicepreședintelui au o durată de doi ani. Ei nu pot fi realeși imediat după ce și-au exercitat funcțiile timp de două perioade consecutive de doi ani. Funcțiile exercitate nu fac obiectul unei remunerații.
   (2)   După expirarea perioadei de cinci ani sau de doi ani, după caz, membrii, președintele și vicepreședintele rămân în funcție până când sunt înlocuiți sau până la reînnoirea mandatului.
   (3)   În cazul în care un membru, președintele sau vicepreședintele se află în imposibilitatea de a-și exercita mandatul sau în cazul demisiei voluntare, el este înlocuit pe durata rămasă din mandat, în conformitate cu procedura menționată, după caz, în articolele 3 și 4.
   Articolul 7
   (1)   Comitetul se reunește la convocarea unui reprezentant al Comisiei.
   (2)   Reprezentantul Comisiei, precum și funcționarii și alți agenți interesați ai Comisiei participă la reuniunile comitetului.
   (3)   Reprezentantul Comisiei poate invita să participe, de asemenea, la reuniuni personalități care au competențe deosebite în domeniul problemelor dezbătute.
   Articolul 8
   (1)   Deliberările comitetului se referă la problemele pentru care Comisia a solicitat un aviz.
   Comisia poate stabili un termen în care trebuie emis avizul.
   (2)   În cazul în care avizul solicitat face obiectul unui acord unanim între membrii comitetului, aceștia stabilesc concluziile comune. În absența unui acord unanim, diferitele poziții luate în cursul deliberărilor sunt consemnate într-o dare de seamă întocmită de secretariatul comitetului.
   Articolul 9
   Membrii comitetului sunt obligați să nu divulge informațiile de care au luat cunoștință cu ocazia lucrărilor comitetului, dacă reprezentantul Comisiei îi informează că avizul solicitat privește o problemă un caracter confidențial.

      Adoptată la Bruxelles, 21 decembrie 1992.

            Pentru Comisie

         Ray MAC SHARRY

            Membru al Comisiei

      (1)  JO L 208, 24.7.1992, p. 1.

      (2)  JO L 208, 24.7.1992, p. 9.


title: Decizia Consiliului din 29 aprilie 1999 privind adoptarea celei de-a treia faze a programului transeuropean de cooperare pentru învățământul superior (Tempus III) (2000-2006)

text:
Anunţ juridic important

|

31999D0311

Jurnalul Oficial L 120 , 08/05/1999 p. 0030 - 0036 ediţie specială în limba cehă capitol 11 volum 31 p. 161  - 167 ediţie specială în limba estonă capitol 11 volum 31 p. 161  - 167 ediţie specială în limba maghiară capitol 11 volum 31 p. 161  - 167 ediţie specială în limba lituaniană capitol 11 volum 31 p. 161  - 167 LV.ES capitol 11 volum 31 p. 161  - 167 MT.ES capitol 11 volum 31 p. 161  - 167 PL.ES capitol 11 volum 31 p. 161  - 167 SK.ES capitol 11 volum 31 p. 161  - 167 ediţie specială în limba slovenă capitol 11 volum 31 p. 161  - 167

		19990429Decizia Consiliuluidin 29 aprilie 1999privind adoptarea celei de-a treia faze a programului transeuropean de cooperare pentru învățământul superior (Tempus III) (2000-2006)(1999/311/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 235,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],având în vedere avizul Comitetului Regiunilor [4],întrucât:(1) În ședința Consiliului European de la Strasbourg din 8 și 9 decembrie 1989 s-a cerut Consiliului să adopte, în baza propunerii Comisiei, măsuri menite să permită țărilor din Europa Centrală și de Est să participe la programe în domeniile educației și/sau formării profesionale, similare programelor comunitare existente.(2) La 18 decembrie 1989 Consiliul a adoptat Regulamentul (CEE) nr. 3906/89 privind ajutorul economic în favoarea Republicii Ungaria și a Republicii Populare Polone [5] (programul Phare), care prevede acordarea de ajutor pentru susținerea procesului de reforme economice și sociale în țările din Europa Centrală și de Est în domenii care includ formarea profesională; întrucât la 25 iunie 1996 Consiliul ado a adoptat ptă Regulamentul (Euratom, CE) nr. 1279/96 privind acordarea de asistență pentru reforma și redresarea economică a noilor state independente și a Mongoliei [6] (programul Tacis);(3) La 29 aprilie 1993, prin Decizia 93/246/CEE, Consiliul ad a adoptat cea de-a doua fază a programului transeuropean de cooperare pentru învățământul superior (Tempus II) pentru o perioadă de patru ani începând de la 1 iulie 1994 [7]; întrucât respectiva decizie a fost modificată la 21 noiembrie 1996 prin Decizia 96/663/CE [8] pentru a prelungi durata programului la șase ani (1994-2000).(4) Țările din Europa Centrală și de Est, noile state independente din fosta Uniune Sovietică și Mongolia, care sunt beneficiarele programelor Phare și Tacis, consideră învățământul superior și formarea profesională drept domenii-cheie pentru procesul de reformă economică și socială.(5) Cooperarea privind învățământul superior întărește și aprofundează întreaga structură de relații existente între popoarele Europei, scoate în evidență valorile culturale comune, permite schimburi fructuoase de păreri și facilitează activități multinaționale în domeniile științific, cultural, artistic, economic și social.(6) Instituirea recentă a programului Tempus în țările neasociate din Europa Centrală și de Est, în noile state independente din fosta Uniune Sovietică și în Mongolia, ale căror nevoi sunt mai importante și ale căror domenii sunt mai extinse, justifică pe deplin continuarea măsurilor întreprinse.(7) Tempus poate contribui eficient la dezvoltarea structurală a învățământului superior incluzând îmbunătățirea resurselor umane și a calificărilor profesionale adaptate reformei economice și întrucât nu există un alt instrument pentru a realiza acest obiectiv.(8) Tempus poate, de asemenea, contribui eficient, prin intermediul universităților și al cadrelor universitare, la dezvoltarea administrației publice și a structurilor de învățământ din țările eligibile.(9) Tempus poate contribui la restabilirea cooperării, întreruptă de evenimentele recente, între regiunile învecinate Comunității și întrucât cooperarea reprezintă un factor de pace și stabilitate în Europa.(10) Țările asociate aflate în faza de pre-aderare, care au participat la programele Tempus I și II ar putea acum, grație experienței dobândite, să aducă o contribuție utilă alături de statele membre, ajutând țările partenere care au intrat în program într-o etapă ulterioară să își restructureze sistemele de învățământ superior.(11) Articolul 11 din Decizia 93/246/CEE stipulează îndatorirea Comisiei de a evalua punerea în aplicare a programului Tempus și de a prezenta până la 30 aprilie 1998 cel târziu o propunere pentru prelungirea sau adaptarea programului pentru perioada care începe la 1 iulie 2000.(12) Autoritățile competente din țările din Europa Centrală și de Est, din noile state independente din fosta Uniune Sovietică și din Mongolia, utilizatorii programului, structurile care răspund de organizarea sa în țările eligibile și în Comunitatea Europeană și experții și reprezentanții calificați, care reflectă punctele de vedere ale lumii universitare din Europa, împărtășesc concluziile raportului de evaluare care atestă capacitatea programului Tempus de a contribui eficient în țările eligibile la diversificarea ofertei educaționale și la cooperarea dintre universități, pregătind astfel calea pentru dezvoltarea cooperării științifice, culturale, economice și sociale.(13) Ar trebui să se asigure posibilitatea de a crea o coordonare eficientă între programul Tempus III și alte programe sau activități comunitare cu dimensiune educațională și/sau legată de formarea profesională, stimulând astfel interacțiunile și sporind valoarea adăugată a fiecărei activități a Comunității.(14) Pentru adoptarea prezentei decizii, Tratatul nu prevede alte atribuții de a acționa decât cele din articolul 235; întrucât sunt întrunite condițiile pentru aplicarea acestui articol,DECIDE:Articolul 1Durata programului Tempus IIIA treia fază a programului transeuropean de cooperare pentru învățământul superior (denumită în continuare "Tempus III") este adoptată pentru o perioadă de șase ani începând cu 1 iulie 2000.Articolul 2Țările eligibileTempus III privește țările neasociate din Europa Centrală și de Est eligibile pentru ajutor economic în temeiul Regulamentului (CEE) nr. 3906/89 (programul Phare) [9] și noile state independente din fosta Uniune Sovietică și din Mongolia, menționate de Regulamentul (Euratom, CE) nr. 1279/96 (programul Tacis), sub rezerva ca aceste programe de asistență să fie prelungite pentru perioada respectivă. Aceste țări sunt denumite în continuare "țări eligibile".Pe baza unei evaluări a situației specifice din fiecare țară, în conformitate cu procedurile prevăzute de regulamentele menționate anterior, Comisia stabilește cu țările eligibile în cauză dacă ele participă la Tempus III, precum și natura și condițiile participării lor la planificarea națională a ajutorului primit din partea Comunității pentru reformele economice și sociale.Articolul 3Participarea țărilor asociateAcțiunile desfășurare în cadrul programului Tempus III sunt de asemenea deschise țărilor asociate din Europa Centrală și de Est, astfel încât beneficiile obținute prin intermediul Tempus să poată fi împărtășite cu țările învecinate, precum și pentru a dezvolta cooperarea regională și transfrontalieră. Ținând seama de reglementările financiare respective, este necesar să se încurajeze cooperarea dintre proiectele Tempus și Erasmus.Articolul 4DefinițiiÎn sensul programului Tempus III:(a) termenul "universitate" se folosește pentru a desemna toate tipurile de instituții de învățământ și de formare profesională post-liceale care oferă, în cadrul studiilor și formării profesionale avansate, calificări sau diplome de nivel corespunzător, oricare ar fi denumirea respectivelor instituții de învățământ;(b) termenii "industrie" și "întreprindere" se folosesc pentru a desemna toate tipurile de activități economice, oricare ar fi statutul lor juridic, organizații economice autonome, camere de comerț și industrie și/sau echivalente ale acestora, asociații profesionale și organisme de formare profesională ale instituțiilor și organizațiilor menționate mai sus;(c) termenul "instituție" se utilizează pentru a desemna autoritățile publice și locale, precum și partenerii lor sociali și organismele de formare profesională ale acestora.Fiecare stat membru sau țară eligibilă poate stabili tipurile de instituții menționate la litera (a) care pot participa la Tempus III.Articolul 5ObiectiveObiectivul programului Tempus III este de a promova, în cadrul orientărilor și obiectivelor generale ale programelor Phare și Tacis pentru reforma economică și socială, dezvoltarea sistemelor de învățământ superior din țările eligibile printr-o cooperare cât mai echilibrată posibil cu parteneri din toate statele membre ale Comunității.Mai exact, Tempus III este destinat să faciliteze adaptarea învățământului superior la noile imperative socio-economice și culturale ale țărilor eligibile abordând:(a) aspectele referitoare la dezvoltarea și reorganizarea programelor de învățământ în domeniile prioritare;(b) reforma structurilor și instituțiilor de învățământ superior și gestionarea acestora;(c) dezvoltarea formării profesionale în vederea calificării, pentru atenuarea insuficienței de calificări de nivel superior, necesare în cadrul reformei economice, în special prin ameliorarea și sporirea legăturilor cu industria;(d) contribuția învățământului și a formării profesionale superioare la formarea spiritului civic și la consolidarea democrației.În realizarea obiectivelor programului Tempus III, Comisia veghează la respectarea politicii generale a Comunității privind egalitatea de șanse între bărbați și femei. Comisia se străduiește, de asemenea, să asigure că niciun grup de cetățeni nu este exclus sau defavorizat, pentru niciun fel de motiv.Articolul 6Dialogul cu țările eligibileÎn acord cu autoritățile competente din fiecare țară eligibilă, Comisia definește prioritățile și obiectivele detaliate privind rolul programului Tempus III în strategia națională de reformă economică și socială, pe baza obiectivelor programului și a dispozițiilor prevăzute de anexă și în special în conformitate cu:(a) (i) obiectivele generale ale programului Phare;(ii) obiectivele generale ale programului Tacis, cu referire specială la aspectele sale sectoriale;(b) politica fiecărei țări eligibile în materie de reforme economice, sociale și educaționale;(c) necesitatea de a se asigura un echilibru corespunzător între domeniile prioritare selectate și resursele alocate programului Tempus III.Articolul 7Comitetul(1) Comisia pune în aplicare programul Tempus III în conformitate cu dispozițiile anexei, pe baza orientărilor detaliate care se adoptă în fiecare an și în funcție de obiectivele și prioritățile detaliate convenite cu autoritățile competente din fiecare țară eligibilă, în conformitate cu articolul 6.(2) În executarea acestei sarcini, Comisia este asistată de un comitet compus din doi reprezentanți numiți de fiecare stat membru și prezidat de reprezentantul Comisiei. Membrii comitetului pot fi asistați de experți și consilieri.Comitetul, în special, asistă Comisia la punerea în aplicare a programului ținând seama de obiectivele prevăzute la articolul 5 și își coordonează lucrările cu cele ale celorlalte comitete de program instituite în domeniul educației (Socrates) și formării profesionale (Leonardo).(3) Reprezentantul Comisiei prezintă comitetului proiecte de măsuri privind:(a) orientările generale care guvernează Tempus III;(b) procedurile de selecție și orientările generale pentru asistența financiară a Comunității (sume, durată și beneficiari);(c) chestiunile referitoare la echilibrul general al programului Tempus III, inclusiv repartizarea între diferitele acțiuni;(d) prioritățile și obiectivele detaliate care trebuie stabilite cu autoritățile competente din fiecare țară eligibilă;(e) modalitățile de control și de evaluare a programului Tempus III.(4) Comitetul își prezintă avizul privind aceste proiecte de măsuri într-un termen pe care președintele îl poate stabili în funcție de urgența problemei în cauză. Avizul este emis cu majoritatea prevăzută la articolul 148 alineatul (2) din tratat în cazul deciziilor pe care Consiliul va trebui să le adopte la propunerea Comisiei. Voturile reprezentanților statelor membre din cadrul comitetului se repartizează în modul stabilit la articolul respectiv. Președintele nu participă la vot.Comisia adoptă măsuri care se aplică de îndată. Totuși, în cazul în care aceste măsuri nu sunt în conformitate cu avizul comitetului, ele sunt de îndată comunicate Consiliului de către Comisie.În această situație, Comisia poate amâna cu o lună aplicarea măsurilor asupra cărora a decis.Consiliul, hotărând cu majoritate calificată, poate lua o decizie diferită în termenul menționat la paragraful precedent.(5) În plus, Comisia poate consulta comitetul asupra oricărei alte probleme privind punerea în aplicare a programului Tempus III, inclusiv a raportului anual.Reprezentantul Comisiei prezintă comitetului un proiect de măsuri care urmează a fi luate. Comitetul emite un aviz privind acest proiect într-un termen pe care îl poate stabili președintele, în funcție de urgența problemei în cauză, după caz, prin supunere la vot.Avizul se consemnează în procesul verbal; în plus, fiecare stat are dreptul de a cere ca poziția sa să fie consemnată în procesul verbal.Comisia ține seama în primul rând de avizul comitetului. Aceasta informează comitetul despre modul în care s-a ținut seama de avizul său.Articolul 8Cooperarea cu organismele competente(1) Comisia cooperează cu instituțiile din fiecare dintre țările eligibile, desemnate sau înființate în vederea coordonării relațiilor și structurilor necesare pentru punerea în aplicare a programului Tempus III, inclusiv alocarea de fonduri, rezervate chiar de către țările eligibile.(2) În plus, pentru punerea în aplicare a programului Tempus III, Comisia cooperează îndeaproape cu structurile naționale competente desemnate de statele membre. Atunci când este posibil, Comisia ține cont de măsurile bilaterale luate de statele membre în acest context.Articolul 9Legăturile cu alte acțiuni comunitareÎn conformitate cu procedura stabilită la articolul 7 alineatul (3) din prezenta decizie și, după caz, cu procedura definită la articolul 9 din Regulamentul (CEE) nr. 3906/89 și la articolul 8 din Regulamentul (Euratom, CE) nr. 1279/96, în limitele stabilite de deciziile bugetare anuale, Comisia asigură coerența și, dacă este necesar, complementaritatea dintre Tempus III și alte acțiuni comunitare întreprinse atât în Comunitate, cât și în cadrul asistenței furnizate țărilor eligibile, având în vedere, în special, activitățile Fundației Europene pentru Formare.Articolul 10Coordonarea cu acțiunile întreprinse de țările terțe(1) Comisia asigură o coordonare adecvată cu acțiunile întreprinse de țările care nu sunt membre ale Comunității [10] sau de universități și întreprinderi din aceste țări în același domeniu ca și Tempus III, inclusiv, după caz, participarea la proiecte Tempus III.(2) Această participare poate lua forme diferite, inclusiv una sau mai multe dintre formele următoare:- participarea la proiecte Tempus III pe baza cofinanțării;- utilizarea posibilităților oferite de Tempus III pentru a orienta acțiunile de schimb care beneficiază de finanțare bilaterală;- coordonarea dintre Tempus III și inițiativele naționale care au aceleași obiective, dar sunt finanțate și gestionate separat;- schimbul reciproc de informații asupra tuturor inițiativelor relevante în acest domeniu.Articolul 11Raportul anualComisia înaintează Parlamentului European, Consiliului, Comitetului Economic și Social și Comitetului Regiunilor un raport anual privind funcționarea programului Tempus III. Comisia trimite, de asemenea, acest raport țărilor eligibile pentru informare.Articolul 12Controlul și evaluarea - RapoarteÎn conformitate cu procedura prevăzută la articolul 7 alineatul (3), Comisia supervizează modalitățile de control regulat și de evaluare externă a experienței câștigate în cadrul programului Tempus III, ținând cont de obiectivele specifice prevăzute la articolul 5 și de obiectivele naționale definite în conformitate cu prevederile articolului 6.Comisia prezintă, până la 30 aprilie 2004, un raport provizoriu privind rezultatele evaluării, însoțit de o eventuală propunere de prelungire sau adaptare a programului Tempus pentru perioada care începe la 1 iulie 2006.Comisia prezintă raportul final cel mai târziu până la 30 iunie 2009.Adoptată la Luxemburg, 29 aprilie 1999.Pentru ConsiliuPreședinteleW. Müller[1] JO C 270, 29.8.1998, p. 9. șiJO C 87, 29.3.1999, p. 102.[2] JO C 98, 9.4.1999.[3] JO C 40, 15.2.1999, p. 23.[4] JO C 51, 22.2.1999, p. 86.[5] JO L 375, 23.12.1989, p. 11. Regulament, astfel cum a fost modificat ultima dată prin Regulamentul (CE) nr. 753/96 (JO L 103, 26.4.1996, p. 5).[6] JO L 165, 4.7.1996, p. 1.[7] JO L 112, 6.5.1993, p. 34.[8] JO L 306, 28.11.1996, p. 36.[9] În prezent Albania, Bosnia-Herțegovina și Fosta Republică Iugoslavă a Macedoniei.[10] Aceste țări sunt membre ale Grupului celor 24, altele decât statele membre ale Comunității, Republica Cipru și Republica Malta și țările asociate din Europa Centrală și de Est și participarea se referă la proiecte cu țările neasociate din Europa Centrală și de Est, eligibile în temeiul programului Phare.--------------------------------------------------19990429ANEXĂProiecte europene comune1. Comunitatea Europeană asigură sprijin pentru proiecte europene comune cu o durată de maxim trei ani.Proiectele europene comune asociază cel puțin o universitate dintr-o țară eligibilă, o universitate dintr-un stat membru și o instituție parteneră (universitate, întreprindere sau instituție definită la articolul 4 din alt stat membru.2. Ajutorul pentru proiectele europene comune poate fi acordat pentru activități potrivit nevoilor specifice ale instituțiilor respective și în conformitate cu prioritățile stabilite, incluzând:(i) acțiuni comune de învățământ și formare profesională, care vizează, în special dezvoltarea și actualizarea programelor de învățământ, încurajarea capacității universităților de a asigura formarea profesională continuă și reconversia profesională, elaborarea de cursuri intensive de scurtă durată și dezvoltarea sistemelor de învățământ deschis la distanță, incluzând tehnologia informației și comunicare;(ii) măsuri pentru reforma și dezvoltarea învățământului superior și a capacității sale, în special prin restructurarea gestionării instituțiilor și sistemelor de învățământ superior, prin modernizarea infrastructurilor existente, prin achiziționarea de echipament necesar pentru punerea în aplicare a unui proiect european comun și, după caz, prin acordarea de asistență tehnică și financiară autorităților responsabile;(iii) promovarea cooperării dintre universități, industrie și instituțiile definite la articolul 4, prin proiecte europene comune;(iv) dezvoltarea mobilității profesorilor, a personalului administrativ al universităților și a studenților, în baza proiectelor europene comune:(a) se acordă burse pentru personalul profesoral/administrativ al universităților sau formatorilor din întreprinderile din statele membre pentru a desfășura activități de predare/formare profesională pe perioade de până la un an în țările eligibile și viceversa;(b) se acordă burse pentru personalul profesoral/administrativ al universităților din țările eligibile pentru a efectua stagii de reconversie profesională și perfecționare în Comunitatea Europeană;(c) se acordă burse pentru studenți inclusiv la nivel post-universitar și doctoral, acestea fiind destinate atât studenților din țările eligibile, care efectuează o perioadă de studiu în Comunitatea Europeană, cât și studenților din Comunitatea Europeană care efectuează o perioadă de studiu în țările eligibile. Bursele se acordă, de regulă, pe o perioadă de la trei luni până la un an;(d) se asigură burse pentru studenții care participă la proiecte europene comune al căror obiectiv specific este de a promova mobilitatea, având prioritate studenții care participă la proiecte pentru care universitatea de origine recunoaște pe deplin perioada de studiu petrecută în străinătate;(e) se asigură sprijin pentru stagiile de practică sau de pregătire profesională în cadrul întreprinderilor pentru profesori, formatori, studenți și absolvenți din țările eligibile, pentru perioade de la o lună la un an cuprinse între momentul terminării studiilor și momentul dobândirii primul lor loc de muncă, astfel încât să poată efectua o formare profesională practică în întreprinderile din Comunitate și viceversa;(v) activități care să asigure succesul unui proiect european comun care implică două sau mai multe țări eligibile.Măsuri structurale și/sau complementareSe acordă sprijin financiar pentru anumite măsuri structurale și/sau complementare (în special asistență tehnică, seminarii, studii, publicații, activități informatice). Aceste măsuri sunt destinate sprijinirii obiectivelor programului, în special sprijinirii dezvoltării și restructurării sistemelor de învățământ superior în țările eligibile. În cadrul măsurilor structurale, ajutorul financiar se acordă pentru asistarea țărilor eligibile, între altele, la:- dezvoltarea și consolidarea capacităților de planificare strategică și dezvoltare instituțională a instituțiilor de învățământ superior la nivel de universitate sau facultate;- stabilirea unui plan de dezvoltare a universităților, pentru a le ajuta să-și dezvolte relațiile lor internaționale;- sprijinirea extinderii acțiunilor de cooperare durabilă în scopul realizării obiectivelor programului Tempus;- pregătirea unei strategii naționale într-o anumită țară eligibilă pentru a dezvolta un aspect specific al învățământului superior.Burse individualeÎn afară de proiectele europene comune și de măsurile structurale și/sau complementare, Comunitatea Europeană sprijină acordarea de burse individuale profesorilor, formatorilor, directorilor administrativi universitari, înalților funcționarilor din ministere, gestionarilor de programe educaționale și altor experți în formare profesională provenind din țările eligibile sau din Comunitate, pentru vizite destinate să promoveze calitatea, dezvoltarea și restructurarea învățământului și a formării profesionale superioare în țările eligibile.Vizitele pot acoperi, între altele, următoarele domenii:- dezvoltarea cursurilor și a materialului didactic;- dezvoltarea personalului, în special prin perioade de reconversie profesională și prin stagii în întreprinderi;- misiuni de predare și de formare profesională;- activități de sprijinire a dezvoltării învățământului superior;- participarea la activități ale asociațiilor europene, în special ale asociațiilor universitare.Acțiuni de sprijin1. Comisia primește asistența tehnică necesară pentru a susține acțiunile întreprinse în conformitate cu prezenta decizie și pentru a supraveghea punerea în aplicare a programului.2. Se asigură sprijin pentru evaluarea externă adecvată a programului Tempus III. Se acordă, de asemenea, sprijin pentru diseminarea informației în legătură cu proiectele europene comune, măsurile structurale și/sau complementare și mobilitatea individuală și pentru diseminarea rezultatelor pozitive din cadrul unor proiecte specifice realizate în stadiile anterioare ale programului Tempus.--------------------------------------------------


title: 2011/733/: Decizia Consiliului din 8 noiembrie 2011 de încheiere a unui acord privind participarea Republicii Bulgaria și a României la Spațiul Economic European și a patru acorduri conexe

text:
               12.11.2011

               RO

               Jurnalul Oficial al Uniunii Europene

               L 294/4

         DECIZIA CONSILIULUI
   din 8 noiembrie 2011
   de încheiere a unui acord privind participarea Republicii Bulgaria și a României la Spațiul Economic European și a patru acorduri conexe
   (2011/733/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (6) litera (a) punctul (i) și cu articolul 218 alineatul (8) al doilea paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Acordul privind participarea Republicii Bulgaria și a României la Spațiul Economic European și patru acorduri conexe au fost semnate, în numele Comunității Europene, la 25 iulie 2007, sub rezerva încheierii acestora, în conformitate cu Decizia 2007/566/CE a Consiliului (2).

               (2)

               Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia.

               (3)

               Acordurile respective ar trebui să fie aprobate,

         ADOPTĂ PREZENTA DECIZIE:
   Articolul 1
   Se aprobă în numele Uniunii Europene următoarele acorduri (3):

               —

               Acordul privind participarea Republicii Bulgaria și a României la Spațiul Economic European;

               —

               Acordul sub forma unui schimb de scrisori între Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în Bulgaria;

               —

               Acordul sub forma unui schimb de scrisori între Comunitatea Europeană și Regatul Norvegiei privind un program de cooperare pentru creștere economică și dezvoltare durabilă în România;

               —

               Protocolul adițional la Acordul între Comunitatea Economică Europeană și Islanda ca urmare a aderării Republicii Bulgaria și a României la Uniunea Europeană; și

               —

               Protocolul adițional la Acordul între Comunitatea Economică Europeană și Regatul Norvegiei ca urmare a aderării Republicii Bulgaria și a României la Uniunea Europeană.

         Articolul 2
   Președintele Consiliului este autorizat prin prezenta să desemneze persoana sau persoanele împuternicite să depună, în numele Uniunii, instrumentul de aprobare prevăzut în fiecare acord, pentru a exprima consimțământul Uniunii de a fi parte la aceste acorduri (4).
   Articolul 3
   Președintele Consiliului efectuează, în numele Uniunii, următoarea notificare:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia, iar de la această dată exercită toate drepturile și își asumă toate obligațiile Comunității Europene. Prin urmare, trimiterile la «Comunitatea Europeană» în textul acordurilor se interpretează, după caz, ca trimiteri la «Uniunea Europeană».”

   Articolul 4
   Prezenta decizie intră în vigoare în ziua următoare datei adoptării sale.

      Adoptată la Bruxelles, 8 noiembrie 2011.

            Pentru Consiliu

            Președintele

         J. VINCENT-ROSTOWSKI

      (1)  Parlamentul European și-a dat avizul conform privind încheierea acordului la 13 noiembrie 2007 (JO C 282 E, 6.11.2008, p. 92) și a confirmat poziția sa în Rezoluția din 5 mai 2010 referitoare la consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare (JO C 81 E, 15.3.2011, p. 1).

      (2)  JO L 221, 25.8.2007, p. 1.

      (3)  Textele acordurilor au fost publicate împreună cu decizia de semnare în JO L 221, 25.8.2007.

      (4)  Data intrării în vigoare a acordurilor se va publica în Jurnalul Oficial al Uniunii Europene de către Secretariatul General al Consiliului.


title: 2013/342/UE: Decizia Consiliului din 1 iulie 2013 de numire a membrilor croați și a supleanților croați în cadrul Comitetului Regiunilor

text:
               2.7.2013

               RO

               Jurnalul Oficial al Uniunii Europene

               L 183/8

         DECIZIA CONSILIULUI
   din 1 iulie 2013
   de numire a membrilor croați și a supleanților croați în cadrul Comitetului Regiunilor
   (2013/342/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere Actul de aderare a Croației, în special articolul 24,
   având în vedere propunerea guvernului Republicii Croația,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Ca urmare a aderării Republicii Croația la Uniunea Europeană, Comitetul Regiunilor ar trebui să fie completat prin numirea unui număr de nouă membri și nouă supleanți, reprezentând colectivitățile regionale și locale din Croația, care sunt fie titulari ai unui mandat electoral în cadrul unei colectivități regionale sau locale, fie responsabili politic în fața unei adunări de aleși.

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor, pentru perioada 1 iulie 2013-25 ianuarie 2015:

               (a)

               în calitate de membri:

                           —

                           Ms Snježana BUŽINEC, Mayor of the Municipality of Jakovlje

                           —

                           Mr Nikola DOBROSLAVIĆ, Prefect of Dubrovnik-Neretva County

                           —

                           Mr Bruno HRANIĆ, Mayor of the Municipality of Vidovec

                           —

                           Mr Ivan JAKOVČIĆ, Member of the Assembly of Istria County

                           —

                           Mr Danijel MARUŠIĆ, Prefect of Brod-Posavina County

                           —

                           Mr Vojko OBERSNEL, Mayor of the City of Rijeka

                           —

                           Ms Jelena PAVIČIĆ VUKIČEVIĆ, Member of the Assembly of the City of Zagreb

                           —

                           Mr Predrag ŠTROMAR, Prefect of Varaždin County

                     și

               (b)

               în calitate de supleanți:

                           —

                           Mr Martin BARIČEVIĆ, Mayor of the Municipality of Jasenice

                           —

                           Ms Viviana BENUSSI, Deputy Prefect of Istria County

                           —

                           Mr Miroslav ČAČIJA, Member of the Bjelovar-Bilogora County Assembly

                           —

                           Ms Blanka GLAVICA-JEČMENICA, Member of the Council of Municipality Maruševec

                           —

                           Mr Andrija RUDIĆ, Mayor of the City of Kutina

                           —

                           Mr Tulio DEMETLIKA, Mayor of the City of Labin

                           —

                           Ms Josipa RIMAC, Mayor of the City of Knin

                           —

                           Mr Željko SABO, Mayor of the City of Vukovar

                           —

                           Ms Ivana POSAVEC KRIVEC, Member of the Assembly of Zagreb County.

         Articolul 2
   Prezenta decizie intră în vigoare la data adoptării.

      Adoptată la Bruxelles, 1 iulie 2013.

            Pentru Consiliu

            Președintele

         L. LINKEVIČIUS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului European din 1 decembrie 2009 privind exercitarea președinției Consiliului

text:
               2.12.2009

               RO

               Jurnalul Oficial al Uniunii Europene

               L 315/50

      DECIZIA CONSILIULUI EUROPEAN

   din 1 decembrie 2009
   privind exercitarea președinției Consiliului
   (2009/881/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 16 alineatul (9),
   având în vedere Tratatul privind funcționarea Uniunii Europene, în special articolul 236 litera (b),
   întrucât:

               (1)

               Declarația (nr. 9) anexată la Actul final al Conferinței interguvernamentale care a adoptat Tratatul de la Lisabona prevede că, în ziua intrării în vigoare a tratatului, Consiliul European adoptă decizia al cărei text este consemnat în declarația menționată.

               (2)

               Prin urmare, este oportun să se adopte prezenta decizie,

         ADOPTĂ PREZENTA DECIZIE:
   Articolul 1
   (1)   Președinția Consiliului, cu excepția formațiunii Afaceri Externe, este asigurată, pe o perioadă de 18 luni, de grupuri prestabilite de trei state membre. Aceste grupuri sunt formate în baza unui sistem egal de rotație a statelor membre, avându-se în vedere diversitatea acestora și echilibrul geografic al Uniunii.
   (2)   Fiecare membru al unui grup asigură, prin rotație, pentru o durată de șase luni, președinția tuturor formațiunilor Consiliului, cu excepția formațiunii Afaceri Externe. Ceilalți membri ai grupului asistă președinția în îndeplinirea tuturor responsabilităților acesteia, pe baza unui program comun. Membrii grupului pot conveni asupra altor aranjamente.
   Articolul 2
   Președinția Comitetului Reprezentanților Permanenți ai guvernelor statelor membre este asigurată de un reprezentant al statului membru care asigură președinția Consiliului Afaceri Generale.
   Președinția Comitetului Politic și de Securitate este asigurată de un reprezentant al Înaltului Reprezentant al Uniunii pentru afaceri externe și politica de securitate.
   Președinția comisiilor pregătitoare ale diverselor formațiuni ale Consiliului, cu excepția formațiunii Afaceri Externe, îi revine membrului grupului care asigură președinția formațiunii în cauză, cu excepția cazului în care se decide altfel în conformitate cu articolul 4.
   Articolul 3
   Consiliul Afaceri Generale asigură, în cooperare cu Comisia, coerența și continuitatea lucrărilor diferitelor formațiuni ale Consiliului în cadrul unui program pe mai mulți ani. Statele membre care dețin președinția, sprijinite de Secretariatul General al Consiliului, iau toate măsurile necesare pentru organizarea și buna desfășurare a lucrărilor Consiliului.
   Articolul 4
   Consiliul adoptă o decizie de stabilire a dispozițiilor de aplicare a prezentei decizii.
   Articolul 5
   Prezenta decizie intră în vigoare la data adoptării.
   Aceasta se publică în Jurnalul Oficial al Uniunii Europene.

      Adoptată la Bruxelles, 1 decembrie 2009.

            Pentru Consiliul European

            Președintele

         H. VAN ROMPUY


title: 2011/656/: Decizia Parlamentului European și a Consiliului din 27 septembrie 2011 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/029 NL/Zuid-Holland și Utrecht diviziunea 18 prezentată de Țările de Jos)

text:
               7.10.2011

               RO

               Jurnalul Oficial al Uniunii Europene

               L 263/13

         DECIZIA PARLAMENTULUI EUROPEAN ȘI A CONSILIULUI
   din 27 septembrie 2011
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/029 NL/Zuid-Holland și Utrecht diviziunea 18 prezentată de Țările de Jos)
   (2011/656/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor majore din structura comerțului mondial, cauzate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 20 decembrie 2010, Țările de Jos au prezentat o cerere de mobilizare a FEG în legătură cu disponibilizările din 52 de întreprinderi care desfășoară activități încadrate în diviziunea 18 din NACE Rev. 2 („Tipărirea și reproducerea înregistrărilor pe suporți”) din regiunile NUTS II Zuid-Holland (NL33) și Utrecht (NL31) din Țările de Jos; cererea a fost completată cu informații suplimentare transmise până la 3 martie 2011. Cererea îndeplinește condițiile pentru stabilirea contribuțiilor financiare prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 649 148 EUR.

               (5)

               Prin urmare, FEG trebuie mobilizat pentru a oferi o contribuție financiară ca răspuns la cererea depusă de Țările de Jos,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 2 649 148 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 27 septembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Consiliului din 6 decembrie 2005 privind încheierea unui Acord referitor la participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European și a patru acorduri conexe

text:
Anunţ juridic important

|

32006D0377

Jurnalul Oficial L 149 , 02/06/2006 p. 0028 - 0029

		Decizia Consiliuluidin 6 decembrie 2005privind încheierea unui Acord referitor la participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European și a patru acorduri conexe(2006/377/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf teza a doua și articolul 300 alineatul (3) al doilea paragraf,având în vedere propunerea Comisiei,având în vedere avizul Parlamentului European [1],întrucât:(1) Următoarele acorduri și protocoale au fost semnate, în numele Comunității Europene, la 14 octombrie 2003, sub rezerva încheierii lor eventuale la o dată ulterioară [2], în conformitate cu Decizia Consiliului din 13 octombrie 2003 [3].(a) Acordul privind participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European.(b) Acordul între Regatul Norvegiei și Comunitatea Europeană privind un Mecanism financiar norvegian pentru perioada 2004-2009.(c) Protocolul adițional la Acordul între Comunitatea Economică Europeană și Republica Islanda după aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană.(d) Protocolul adițional la Acordul între Comunitatea Economică Europeană și Regatul Norvegiei după aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană.(e) Acordul sub formă de schimb de scrisori între Comunitatea Europeană și Regatul Norvegiei privind unele produse agricole.(2) Acordurile și protocoalele ar trebui să intre în vigoare în același timp. Acestea au fost aplicate provizoriu de la 1 mai 2004 prin intermediul acordurilor sub formă de schimb de scrisori între Comunitate și fiecare din statele AELS SEE și aprobate în numele Comunității prin Decizia 2004/368/CE a Consiliului din 30 martie 2004 referitoare la aplicarea provizorie a Acordului privind participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European și aplicarea provizorie a patru acorduri conexe [4].(3) Acordurile și protocoalele ar trebui aprobate,DECIDE:Articolul 1(1) Se aprobă următoarele acorduri și protocoale în numele Comunității Europene:(a) Acordul privind participarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Spațiul Economic European;(b) Acordul între Regatul Norvegiei și Comunitatea Europeană privind un Mecanism financiar norvegian pentru perioada 2004-2009;(c) Protocolul adițional la Acordul între Comunitatea Economică Europeană și Republica Islanda după aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană;(d) Protocolul adițional la Acordul între Comunitatea Economică Europeană și Regatul Norvegiei după aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană;(e) Acordul sub formă de schimb de scrisori între Comunitatea Europeană și Regatul Norvegiei privind unele produse agricole.(2) Textele acordurilor și protocoalelor sunt atașate la prezenta decizie [5].Articolul 2Președintele Consiliului este autorizat să numească persoana împuternicită să depună, în numele Comunității Europene, actul de aprobare prevăzut în fiecare dintre aceste acorduri și protocoale, pentru a exprima angajamentul Comunității.Adoptat la Bruxelles, 6 decembrie 2005.Pentru ConsiliuPreședinteleG. Brown[1] JO C 97 E, 22.4.2004, p. 67.[2] JO L 130, 29.4.2004, pp. 11, 81, 85, 89 și 93.[3] Nepublicată încă în Jurnalul Oficial.[4] JO L 130, 29.4.2004, p. 1.[5] Versiunile acordului în limbile cehă, estoniană, letonă, lituaniană, maghiară, malteză, polonă, slovacă și slovenă se publică în ediția specială a Jurnalului Oficial la o dată ulterioară.--------------------------------------------------


title: Decizia (UE) 2016/2044 a Consiliului din 18 noiembrie 2016 privind încheierea, în numele Uniunii Europene, a Acordului dintre Uniunea Europeană și Republica Populară Chineză cu privire la exonerarea de obligația de a deține viză de scurtă ședere pentru titularii de pașapoarte diplomatice

text:
               24.11.2016

               RO

               Jurnalul Oficial al Uniunii Europene

               L 318/1

         DECIZIA (UE) 2016/2044 A CONSILIULUI
   din 18 noiembrie 2016
   privind încheierea, în numele Uniunii Europene, a Acordului dintre Uniunea Europeană și Republica Populară Chineză cu privire la exonerarea de obligația de a deține viză de scurtă ședere pentru titularii de pașapoarte diplomatice
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat în numele Uniunii Europene un acord cu Republica Populară Chineză privind exonerarea de obligația de a deține viză de scurtă ședere pentru titularii de pașapoarte diplomatice (denumit în continuare „acordul”).

               (2)

               În conformitate cu Decizia (UE) 2016/431 a Consiliului (2), acordul a fost semnat și se aplică cu titlu provizoriu începând cu 3 martie 2016.

               (3)

               Prin acord a fost instituit un comitet mixt de experți pentru gestionarea acordului. Uniunea urmează să fie reprezentată în cadrul acestui comitet mixt de către Comisie, care ar trebui să fie asistată de reprezentanții statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu are obligații în temeiul acesteia și nu i se aplică.

               (5)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu are obligații în temeiul acesteia și nu i se aplică.

               (6)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Se aprobă în numele Uniunii Acordul dintre Uniunea Europeană și Republica Populară Chineză cu privire la exonerarea de obligația de a deține viză de scurtă ședere pentru titularii de pașapoarte diplomatice.
   Articolul 2
   Președintele Consiliului efectuează, în numele Uniunii, notificarea prevăzută la articolul 10 alineatul (1) din acord (5).
   Articolul 3
   Comisia, sprijinită de reprezentanții statelor membre, reprezintă Uniunea în cadrul comitetului mixt de experți instituit în conformitate cu articolul 7 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 18 noiembrie 2016.

            Pentru Consiliu

            Președintele

         R. KALIŇÁK

      (1)  Aprobare emisă la 25 octombrie 2016 (nepublicată încă în Jurnalul Oficial).

      (2)  Decizia (UE) 2016/431 a Consiliului din 12 februarie 2016 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Populară Chineză privind exonerarea de obligația de a deține viză de scurtă ședere pentru titularii de pașapoarte diplomatice (JO L 76, 23.3.2016, p. 17).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: 2011/836/PESC: Decizia BiH/18/2011 a Comitetului politic și de securitate din 2 decembrie 2011 privind numirea unui comandant al forței UE pentru operația militară a Uniunii Europene în Bosnia și Herțegovina

text:
               15.12.2011

               RO

               Jurnalul Oficial al Uniunii Europene

               L 332/10

         DECIZIA BiH/18/2011 A COMITETULUI POLITIC ȘI DE SECURITATE
   din 2 decembrie 2011
   privind numirea unui comandant al forței UE pentru operația militară a Uniunii Europene în Bosnia și Herțegovina
   (2011/836/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 paragraful al treilea,
   având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 6 alineatul (1),
   întrucât:

               (1)

               În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să adopte noi decizii privind numirea comandantului forței UE.

               (2)

               Prin Decizia 2009/836/PESC (2), COPS l-a numit pe generalul-maior Bernhard BAIR în calitate de comandant al forței UE pentru operația militară a Uniunii Europene în Bosnia și Herțegovina.

               (3)

               Comandantul operației UE a recomandat numirea generalului de brigadă Robert BRIEGER în calitate de nou comandant al forței UE pentru operația militară a Uniunii Europene în Bosnia și Herțegovina.

               (4)

               Comitetul militar al UE a sprijinit această recomandare.

               (5)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării.

               (6)

               La 12 și 13 decembrie 2002, Consiliul European de la Copenhaga a adoptat o declarație în care se afirmă că acordurile „Berlin plus” și punerea în aplicare a acestora se aplică numai acelor state membre care sunt, de asemenea, fie membre ale NATO, fie părți la „Parteneriatul pentru Pace” și care au încheiat, în consecință, acorduri de securitate bilaterale cu NATO,

         ADOPTĂ PREZENTA DECIZIE:
   Articolul 1
   Generalul de brigadă Robert BRIEGER este numit comandant al forței UE pentru operația militară a Uniunii Europene în Bosnia și Herțegovina.
   Articolul 2
   Prezenta decizie produce efecte de la 6 decembrie 2011.

      Adoptată la Bruxelles, 2 decembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 252, 28.7.2004, p. 10.

      (2)  JO L 299, 14.11.2009, p. 17.